ଦୁବାଇର ପ୍ରିନ୍ସ ହମଦାନଙ୍କ ଯାଆଁଳା ପିଲାଙ୍କ ଫଟୋ ସେୟାର କଲେ ସଲମାନ, ଫ୍ୟାନ୍ସ କହିଲେ-ଆପଣଙ୍କର କେବେ ହେବ? - Prameya News7\nଦୁବାଇର ପ୍ରିନ୍ସ ହମଦାନଙ୍କ ଯାଆଁଳା ପିଲାଙ୍କ ଫଟୋ ସେୟାର କଲେ ସଲମାନ, ଫ୍ୟାନ୍ସ କହିଲେ-ଆପଣଙ୍କର କେବେ ହେବ?\nନୂଆଦିଲ୍ଲୀ ୨୬/୦୫ଃ ଦୁବାଇର ପ୍ରିନ୍ସ ଶେଖ ହମଦାନ ଯାଆଁଳା ପିଲାଙ୍କ ବାପା ହୋଇଛନ୍ତି । ତାଙ୍କୁ ଅନେକ ସେଲିବ୍ରେଟି ଅଭିନନ୍ଦନ ଜଣାଉଛନ୍ତି । ସଲମାନ ଖାନ ମଧ୍ୟ ତାଙ୍କ ଫଟୋ ସହିତ ତାଙ୍କୁ ଅଭିନନ୍ଦନ ଜଣାଇଛନ୍ତି। ସଲମାନଙ୍କ ଏହି ପୋଷ୍ଟରେ ଫ୍ୟାନ୍ସମାନେ ମଜାଳିଆ କମେଣ୍ଟ ଦେଉଛନ୍ତି। ଅଧିକାଂଶ ଫ୍ୟାନ୍ସ 'ଭାଇ' କେବେ ଖୁସି ଖବର ଦେଉଛନ୍ତି' ବୋଲି ପ୍ରଶ୍ନ କରିଛନ୍ତି।\nସଲମାନ ଖାନ ତାଙ୍କ ବିବାହ ପ୍ରଶ୍ନକୁ ନେଇ ଚିନ୍ତାରେ ପଡ଼ିଛନ୍ତି। ଏବେ ତାଙ୍କର ଫ୍ୟାନ୍ସମାନେ ସିଧାସଳଖ ପିଲା କଥା ପଚାରୁଛନ୍ତି । ଦୁବାଇର ରାଜକୁମାରଙ୍କୁ ଅଭିନନ୍ଦନ ଜଣାଇବା ପାଇଁ ସଲମାନ ଖାନ ପୋଷ୍ଟ କରିଛନ୍ତି। ଏଥିରେ ଲେଖିଛନ୍ତି, ଯାଆଁଳା ପିଲାଙ୍କ ଜନ୍ମ ପାଇଁ ଅଭିନନ୍ଦନ ଶେଖ ହମଦାନ। ସେମାନଙ୍କ ପାଇଁ ପ୍ରେମ, ସ୍ୱାସ୍ଥ୍ୟ, ସୁଖ ଏବଂ ସମ୍ମାନର ପ୍ରାର୍ଥନା କରୁଛି ।\nସଲମାନଙ୍କ ଏହି ପୋଷ୍ଟରେ ତାଙ୍କର ଅନେକ ଫ୍ୟାନ୍ସ ପଚାରିଛନ୍ତି, ଭାଇ ଆପଣଙ୍କକର କେବେ ହେବ? ଶେଖ ହମଦାନ ସୋସିଆଲ ମିଡିଆରେ ମେ ୨୧ ରେ ଯାଆଁଳା ଶିଶୁଙ୍କ ବିଷୟରେ ସୂଚନା ଦେଇଛନ୍ତି। ସେ ଏକ ପୁଅ ଏବଂ ଗୋଟିଏ ଝିଅର ବାପା ହୋଇଛନ୍ତି ।\nସଲମାନ ଖାନଙ୍କ ଫିଲ୍ମ 'ରାଧେ' ଇଦ୍ରେ ରିଲିଜ୍ କରିଛି। ଡକାୟତି ଏବଂ ଖରାପ ସମୀକ୍ଷା ପାଇଁ ଏହି ଫିଲ୍ମ ମଧ୍ୟ ଚର୍ଚ୍ଚାରେ ରହିଛି । କମଲ ରସିଦ ଖାନ (KRK) ଫିଲ୍ମର ନେଗେଟିଭ୍ ସମୀକ୍ଷା କରିଥିଲେ, ଏହା ପରେ ତାଙ୍କୁ ସଲମାନଙ୍କ ତରଫରୁ ମାନହାନି ନୋଟିସ୍ ପଠାଯାଇଛି।
